**ОБАВЕШТЕЊЕ ЗА НИО**

**у вези са процедуром укључивања талентованих младих истраживача - студената докторских академских студија у научноистраживачки рад у акредитованим научноистраживачким организацијама**

**по ОСМОМ ПОЗИВУ**

1. Научноистраживачке организације (НИО) младог истраживача - студената докторских академских студија, који је изабран у истраживачко звање укључују у рад НИО на период трајања истраживачког звања, до завршетка докторских академских студија, уз праћење редовности у студирању (година за годину).

НИО су у обавези да приликом закључења уговора о раду имају у виду прописе који се односе на рок подношења пријаве на обавезно социјално осигурање, те да у складу са тим дефинишу ступање на рад (уколико је датум ступања на рад у првој половини месеца, истраживач ће бити финансиран у пуном месечном износу, а у случају да је ступање на рад у другој половини месеца финансира се са половином месечног износа накнаде за научноистраживачки рад).

**Након окончања рока за подношење пријава (од 01. до 15. децембра 2024. године)** Научноистраживачке организације преко портала „ Бирам науку“ имају обавезу да изврше увид у пријаве са пратећом документацијом коју су млади истраживачи приложили, да дају претходну сагласност за истраживача/е кога/које су одабрали, као и да преузимају обавезу покретања поступка избора у истраживачко звање.

По објављивању Ранг листе за Осми позив талентованим младим истраживачима - студентима докторских академских студија за укључивање у научноистраживачки рад у акредитованим научноистраживачким организацијама, од стране Министарства, обавеза НИО је да након спроведене процедуре, достави Министарству Уговор о раду, МА-образац и Одлуку о избору у звање.

1. Број младих истраживача - студената докторских академских студија који се укључују у рад НИО, до завршетка докторских академских студија са којима НИО закључује уговор о раду на период трајања истраживачког звања по Позиву Министарства, не урачунава се у максимални број запослених на неодређено време одобрен НИО у складу са актом Владе предвиђеним Законом о буџетском систему (о чему је Министарство обавестило НИО дописом број: 112-01-101/2018-14/2 од 28.03.2018. године).